EkBass/fiwiki-20250220-pages-articles huggingface dataset:
Paavo Forsblom

Paavo Birger Forsblom (12. huhtikuuta 1917 Porvoo – 21. syyskuuta 2001) oli yrittäjä ja yritysjohtaja, joka sai liikenneneuvoksen arvon.Biografia-sampo: Paavo Forsblom Viitattu 19.9.2021. Forsblom oli osuuskaupan harjoittelija Pornaisissa 1933 ja sitten varastonhoitaja osuuskaupassa Orimattilassa ja sai molemmissa perehtyä kuljetusalaan. Talvisotaan ja jatkosotaan hän osallistui viestimiehenä ja autonkuljettajana. Forsblom perusti ensimmäisen linja- autoyrityksensä sodan jälkeen 1947, liikennöimään Pornaisten ja Helsingin välillä, ja muutti sen Pornaisten Linja -osakeyhtiöksi 1953. Vuonna 1957 Forsblom, Paavo Koskinen ja Toivo Lehtikari perustivat Lähilinjat-yhtiön, johon Pornaisten Linja sulautui 1964 ja josta tuli 1967 Forsblomin perheyritys. Vuonna 1998 yhtiö myytiin Koiviston Autolle. Forsblomin johdossa Lähilinjat oli kasvanut huomattavasti ja ryhtynyt harjoittamaan myös tilausajoja, hän oli työpaikka- ja koululaiskuljetusten edelläkävijöitä Suomessa. Forsblom perehtyi myös laajasti linja-autojen valmistukseen ja kaupunkiliikenteeseen ulkomailla ja antoi asiantuntijalausuntoja suomalaisille autokoritehtaille linja-autojen käytöstä ja kehittämisestä. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1917 syntyneet Luokka:Vuonna 2001 kuolleet
Take That & Party

Take That & Party on brittiläisen poikabändi Take Thatin debyyttialbumi, joka julkaistiin 17. elokuuta 1992. == Kappaleet == # # # # # # # # # # # # # == Lähteet == Luokka:Brittiläiset popalbumit Luokka:Vuoden 1992 esikoisalbumit Luokka:Take Thatin albumit
The Helsinki Distilling Company

The Helsinki Distilling Company on helsinkiläinen vuonna 2014 perustettu pientislaamo, joka valmistaa giniä, viskiä ja muita väkeviä alkoholijuomia. Se toimii entisessä saippuatehtaassa Teurastamon alueella Helsingin Hermanninmäessä. Tislaamon yhteydessä toimii myös baari. Yrityksen toimitusjohtaja on Mikko Mykkänen. == Historiaa == Ystävykset Kai Kilpinen ja Mikko Mykkänen perustivat The Helsinki Distilling Companyn vuonna 2014. Se on ensimmäinen Helsingissä toimiva tislaamo yli sataan vuoteen. Tislaamon valmistama gini Helsinki Dry Gin voitti kultaa Berliinin Destille Berlin -messuilla vuosina 2016 ja 2017. Olvi osti vuonna 2018 enemmistöosuuden The Helsinki Distilling Companysta. Tislaamo valmistaa yhteistyössä Olvin kanssa erilaisia lonkeroita, kuten Helsinki Long Drink ja Olvi Iisalmi GIN Lonkero. Vuonna 2021 tislaamo lanseerasi ensimmäisen suomalaisen alkoholittoman tisleen, Helsinki Nollan. Sitä voidaan käyttää alkoholittomien drinkkien raaka-aineena. == Lähteet == == Aiheesta muualla == * The Helsinki Distilling Companyn kotisivut Luokka:Olvi Luokka:Suomalaiset viskitislaamot Luokka:Helsinkiläiset yritykset Luokka:Hermanni
Fritz Burjam

Friedrich (Fritz) Daniel Christian Burjam (19. syyskuuta 1886 Viipuri − 5. maaliskuuta 1957 Helsinki) oli suomalainen pankinjohtaja ja filosofian tohtori.Tri Fritz Burjam 50-vuotias, Helsingin Sanomat, 19.09.1936, nro 253, s. 6, Kansalliskirjaston digitaaliset aineistotYlioppilasmatrikkeli 1905 : matrikkelinumero 29836 Fritz Burjamin vanhemmat olivat pankinjohtaja, kauppaneuvos Wilhelm Johan Burjam ja Ludovijke (Louise) Waeytens. Hän pääsi ylioppilaaksi Viipurin ruotsalaisesta lyseosta 1905 ja hän valmistui Helsingin yliopistosta filosofian kandidaatiksi 1913, filosofian maisteriksi 1914 sekä filosofian lisensiaatiksi ja tohtoriksi 1918, väitöskirja oli kansatieteen ja kansanrunouden alalta. Burjam teki opintomatkoja Englantiin, Saksaan ja Skandinavian maihin. Burjam oli Pohjoismaiden Yhdyspankin palveluksessa 1918−1920 ja sen jälkeen ensin Liittopankin ja myöhemmin Helsingin Osakepankin palveluksessa. Helsingin Osakepankissa Burjam toimi pankin kirjeenvaihto- ja loro-osaston päällikkönä. Hän oli myös Oy Metro Goldwyn-Mayer Films Ab:n johtokunnan jäsenenä. Burjam oli Ruotsalaisen kirjallisuuden seuran kansanrunousosaston puheenjohtajana. Hän julkaksi taloudellisen alan tutkimuksia ja oli Suomen Taloudellisen Seuran rahastonhoitaja ja hallituksen jäsen. == Julkaisuja == * Den skandinaviska folktron om barnet under dess ömtålighetstillstånd, i synnerhet före dopet, Helsingin yliopiston väitöskirja. Helsingfors 1917 * Betalningsrörelsens förenkling. Helsingfors 1923 * Den produktiva aktiviteten i dess förhållande till konjunkturutvecklingen. Skrifter utgivna av Ekonomiska samfundet i Finland 3. Schildt, Helsingfors 1941 == Lähteet == Luokka:Suomalaiset pankinjohtajat Luokka:Vuonna 1886 syntyneet Luokka:Vuonna 1957 kuolleet
Chloe

Chloe on naisen etunimi, joka pohjautuu Kreikan mytologiasta tunnettuun nimeen Khloe. Sen kreikankielinen merkitys on ’vihanta’. Nimi viittaa maan kasvuvoiman jumalattareen Demeteriin, mutta se on ollut myös paimenrunoudessa käytetty yleinen tytönnimi. Nimestä on käytössä useita muunnelmia; tunnettuja nimiasuja ovat muun muassa Chloë ja Chloé. Digi- ja väestötietoviraston mukaan Suomessa on joulukuun 2024 loppuun mennessä tilastoitu 284 Chloe-nimistä ja noin 260 Chloé-nimistä henkilöä. == Tunnettuja Chloe-, Chloë- ja Chloé-nimisiä == * Chloe Arthur (s. 1995), skotlantilainen jalkapalloilija * Chloe Bennet (s. 1992), yhdysvaltalainen näyttelijä ja laulaja * Chloé Bulleux (s. 1991), ranskalainen käsipalloilija ja olympiamitalisti * Chloe Bridges (s. 1991), yhdysvaltalainen näyttelijä * Chloé Caulier (s. 1996), belgialainen kiipeilijä * Chloe Cherry (s. 1997), yhdysvaltalainen näyttelijä ja malli * Chloé Dufour- Lapointe (s. 1991), kanadalainen freestylehiihtäjä ja olympiamitalisti * Chloé Dygert (s. 1997), yhdysvaltalainen rata- ja maantiepyöräilijä ja olympiavoittaja * Chloe Dzubilo (1960–2011), yhdysvaltalainen kuvataiteilija, muusikko, malli ja aktivisti * Chloe Esposito (s. 1991), australialainen nykyaikainen viisiottelija ja olympiavoittaja * Chloe Greenfield (s. 1995), yhdysvaltalainen lapsinäyttelijä * Chloé Hayden (s. 1997), australialainen näyttelijä * Chloe Jones (1975–2005), yhdysvaltalainen pornonäyttelijä * Chloe Kelly (s. 1998), englantilainen jalkapalloilija * Chloe Kim (s. 2000), yhdysvaltalainen lumilautailija ja olympiavoittaja * Chloe Logarzo (s. 1994), australialainen jalkapalloilija * Chloe McCarron (s. 1997), pohjoisirlantilainen jalkapalloilija * Chloë Grace Moretz (s. 1997), yhdysvaltalainen näyttelijä * Chloé Paquet (s. 1994), ranskalainen tennispelaaja * Chloe Peplow (s. 1998), englantilainen jalkapalloilija * Chloé Ridel (s. 1991), ranskalainen poliitikko * Chloë Sevigny (s. 1974), yhdysvaltalainen näyttelijä * Chloe Smith (s. 1982), brittiläinen konservatiivipoliitikko * Chloé Trespeuch (s. 1994), ranskalainen lumilautailija ja olympiamitalisti * Chloe Webb (s. 1956), yhdysvaltalainen näyttelijä * Chloé Zhao (s. 1982), kiinalainen elokuvaohjaaja == Kuvitteellisia Chloe-nimisiä == * Chloe, Pokémon-hahmo * Chloe O’Brian, hahmo televisiosarjassa 24 * Chloe Sullivan, hahmo televisiosarjassa Smallville == Lähteet == Luokka:Etunimet
Lauri Vähälä

Lauri Elis Vähälä (9. huhtikuuta 1914 Ullava – 5. huhtikuuta 1995 Oulu) oli yrittäjä ja yritysjohtaja, joka sai liikenneneuvoksen arvon.Biografia-sampo: Lauri Vähälä Viitattu 19.9.2021. Vähälän vanhemmat olivat maanviljelijä, seppä Ludvig Vähälä ja Alina Friis ja puoliso vuodesta 1942 Linnea Fredrika Viitasalo. Autoilijaksi Vähälä alkoi, kun hän hankki 1937 perävaunullisen kuorma-auton ja harjoitti sillä muun muassa sora- ja puutavarakuljetuksia Lappia myöten. Talvisotaan osallistunut Vähälä toimi välirauhan aikana palkattuna tavaroiden kuljettajana Rovaniemen ja Liinahamarin välillä. Jatkosodassa hän oli ambulanssinkuljettaja. Sotien jälkeen 1946 Vähälä ryhtyi taas tavarakuljetuksiin. Hän alkoi kuljettaa 1952 herkästi pilaantuvia elintarvikkeita kuten voita ja hedelmiä ja myöhemmin myös teuraslihaa pohjoisesta Etelä-Suomeen ja sieltä paluukyydeissä takaisin tavaroita. Vuonna 1958 hän sai merkittävän liikennöintiluvan Rovaniemen ja Helsingin välille. Seuraavalla vuosikymmenellä Vähälä-yhtiö kasvoi huomattavasti, osin yritysostojen myötä, ja tuli alansa suurimmaksi yritykseksi Pohjois-Suomessa. Se ryhtyi harjoittamaan myös ulkomaan kuljetuksia. Vähälä johti itse yritystään vuoteen 1977. Liikenneneuvoksen arvonimen hän sai 1975.Ihmiset. Kuolleita. Liikenneneuvos Lauri Vähälä. Helsingin Sanomat, 11.4.1995. (Tilaajille) Viitattu 19.9.2021. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1914 syntyneet Luokka:Vuonna 1995 kuolleet
Perhosefekti (Yeboyahin albumi)

Perhosefekti on Yeboyahin debyyttialbumi, joka julkaistiin 17. syyskuuta 2021. Albumilta julkaistiin singleinä kappaleet ”Tekee mieli”, ”Just se”, ”Kredi” sekä ”Mitä tarviit”. Levynjulkaisukeikka on Tavastialla 25. syyskuuta 2021. Single ”Just se” on mukana FIFA 22 -pelissä. == Kappaleet == # # # # # # # # # # # # # == Lähteet == Luokka:Suomalaiset albumit Luokka:Vuoden 2021 esikoisalbumit
Kirkkolahti (täsmennyssivu)

Kirkkolahti voi tarkoittaa *Kirkkolahti, järvi Orivedellä *Kirkkolahti, Itämeren lahti Naantalin Rymättylässä *Kirkkolahti, lahti Jänisjärvellä Venäjällä *Kirkkolahti, kaupunginosa Jyväskylässä
Tage Skou-Hansen

Tage Skou-Hansen (1925 Fredericia, Tanska – 2015Tage Skou-Hansen er død, Politiken.dk 11.11.2015, viitattu 19.9.2021 (Arkistoitu sivu) ) oli tanskalainen kirjailija. Hän oli 1958–1967 Askovin kansopiston opettaja. Skou- Hansenin romaanit ovat tyyliltään psykologista realismia sävytettynä symbolismilla, ja teoksiin sisältyy moraalista pohdintaa. Paljaat puut (1947) käsittelee toisen maailmansodan saksalaismiehityksen aikaa. 1960-luvulla hän siirtyi käsittelemään poliittisia kysymyksiä. ==Palkinnot ja tunnustukset== * Kultaiset laakerit -kirjallisuuspalkinto: 1980Skou-Hansen, Tage, Kirjasampo, viitattu 19.9.2021 ==Suomennetut teokset== * Paljaat puut (De nøgne træer), suom. Mirja Heickell, Helsinki: Otava 1959 ==Lähteet== Luokka:Tanskalaiset kirjailijat Luokka:Vuonna 1925 syntyneet Luokka:Vuonna 2015 kuolleet
Dawn (nimi)

Dawn on englantilaisella kielialueella käytetty naisen etunimi. Se on ’aamuruskoa’ merkitsevän Auroran englanninkielinen vastine.Cheung & Cole 2011, s. 36. Digi- ja väestötietoviraston mukaan Suomessa on syyskuuhun 2021 mennessä tilastoitu noin 120 Dawn-nimistä naista. ==Tunnettuja Dawn-nimisiä== * Dawn Birley (s. 1977), kanadalainen näyttelijä ja taekwondoin * Dawn Fraser (s. 1937), australialainen uimari ja olympiavoittaja * Dawn French (s. 1957), walesilainen näyttelijä ja käsikirjoittaja * Dawn Harper-Nelson (s. 1984), yhdysvaltalainen pika-aitajuoksija ja olympiavoittaja * Dawn Zulueta (s. 1969), filippiiniläinen näyttelijä ==Lähteet== Luokka:Etunimet
Väinö Ignatius

Väinö Johannes Ignatius (13. syyskuuta 1874 Iisalmi − 15. tammikuuta 1931 Algeria) oli suomalainen apteekkari, apteekkineuvos ja Runnin terveyskylpylän omistaja.Ylioppilasmatrikkeli 1853–1899 Väinö Ignatiuksen vanhemmat olivat asessori Gustaf Fredrik Ignatius ja Selma Lagus. Hän pääsi ylioppilaaksi Kuopion lyseosta 1894 ja valmistui Helsingin yliopistosta filosofian kandidaatiksi 1899 ja filosofian maisteriksi 1900. Hän valmistui farmaseutiksi 1900 ja proviisoriksi 1902. Ignatius toimi apteekkarina Iisalmessa 1903−1919. Hän oli lääkintöhallituksen asessorina ja apteekkineuvoksena 1922−1929. Tämän jälkeen Ignatius oli apteekkarina Helsingissä vuodesta 1929 alkaen. Hän kuoli tammikuussa 1931 Algeriassa ollessaan siellä terveysmatkalla. Ignatiuksen johtama Iisalmen Runninlähde Osakeyhtiö osti Runnin terveyslähteen lähialueineen vuonna 1904. Yhtiö rakensi Runnille vuosina 1904−1912 Wanha Hotellin nimellä tunnetun rakennuksen, kahvilarakennuksen, saunan ja hieromon, lääkärinasunnon sekä uudisti juomahallin. Saarikosken kanavan valmistuttua Runnille saatiin laivayhteys ja rakennettiin laivalaituri 1907. Kesällä 1914 Runnilla kävi yli 1 200 vierailijaa ja terveyslähteen toiminta jatkui myös ensimmäisen maailmansodan vuosina sen saadessa uusia asiakkaita Etelä- Suomesta. Iisalmen-Kiuruveden rautatien valmistuttua 1923 Runnille pääsi myös junalla mutta samaan aikaan kylpylöiden valtionavun menetys ja kylmät kesät aiheuttivat talousongelmia ja vähensivät kävijöitä. Väinö Ignatiuksen kuoltua 1931 terveyslähdettä johti ensin hänen leskensä Erna Ignatius ja sen jälkeen heidän poikansa Pentti Ignatius 1934−1937. Erna Ignatius myi Runnin yli 500 hehtaarin kokoisen tilan valtiolle 1937. Tilasta lohkottiin 19 maatilaa ja varsinainen terveyskylpylä maa-alueineen ja rakennuksineen myytiin edelleen 1937 toimitusjohtaja W. K. Latvalalle, joka lahjoitti kylpylän 1938 Vapaussodan Invaliidien Liitolle.Sari Niskanen : Runnin kylpylän asiakkaiden ostokäyttäytyminen, Ammattikorkeakoulun opinnäytetyö, Savonia ammattikorkeakoulu 2012, luku 3.1.3 Väinö Ignatius oli naimisissa 1899−1923 Aino Kyllikki Aspelinin kanssa ja vuodesta 1924 Erna Armida Pastisen, o.s. Lagus kanssa. == Lähteet == Luokka:Suomalaiset apteekkarit Luokka:Vuonna 1874 syntyneet Luokka:Vuonna 1931 kuolleet
Naskaliankerias

Naskaliankerias (Dysomma anguillare) on petoankeriaisiin kuuluva kalalaji. Sitä tavataan kaikista valtameristä. ==Koko ja ulkonäkö== Naskaliankerias voi kasvaa suurimmillaan 52 cm pitkäksi. Ruumiinrakenteeltaan laji on pitkänomainen ja eturuumis on tukevahko. Kalalla on pienet silmät ja kuono on pitkä. Alaleuan hampaat ovat suuret ja terävät ja yläleuan hampaat ovat pienet. Naskaliankerian selkä- ja peräevät ovat pitkä ja yhtyneet pyrstöevään. Rintaevät ovat hyvin kehittyneet. Laji on väriltään harmahtavan ruskea ja vatsastaan vaaleampi. Pyrstöevän alaosa on musta.> ==Levinneisyys ja elintavat== Naskaliankeriasta tavataan Atlantin länsiosista Meksikonlahdelta ja Venezuelasta Ranskan Guayanaan, Intian valtamerestä Tansaniasta Etelä- Afrikkaan ja Tyynestämerestä Japanista Filippiineille. Se elää suurten jokien suilla lähellä mutapohjaa aina 600 metrin syvyyteen saakka. Naskaliankeriaan kutuaika on syksyllä. ==Lähteet== Luokka:Ankeriaskalat
Ellen (artisti)

Titta Mäkinen, taiteilijanimeltään Ellen, on suomalainen rap-artisti. Mäkinen on julkaissut useita soolokappaleita. Mäkisen pro gradu -tutkielma käsittelee rap-työpajoja. == Diskografia == === Singlet === * "Piina & Paniikki" (2019) * "Ketsaali / El Quetzal" (2019) * "Varjokuvia" (2020) * "Kadut / Las calles" (2020) * "Ellen opettaa nää rimmaa" (2020) * "Häkkilintu" (2020) * "Sun Kaltainen" (2021) * "Sillee ku ne kieltää" (2021) * "Kantaa se vielä" (2022) === Ellen X Mc Rambo === * "Kielimuuri" (2019) *"Mitä kello on?" (2020) * "Lapsii langenneit" (2021) * "Kielikylpy" (2022) === Vierailut === * Mc Rambo & Antti Karsee - Hämärässä (2019) * Antti Karsee - Foliohattu (2019) ==Lähteet== Luokka:Suomalaiset hip hop -artistit Luokka:Elävät henkilöt Luokka:Syntymävuosi puuttuu
Tommi Anonen

Tommi Anonen (s. 27. lokakuuta 1971) on suomalainen pesäpalloilija. Anonen edusti urallaan Superpesiksessä Riihimäen Pallonlyöjiä, Hyvinkään Tahkoa, Jyväskylän Kiriä ja Kinnarin Pesistä. Hyvinkään Tahkossa pelatessaan Anonen saavutti kaksi SM-hopeaa kaudella 1994 ja kaudella 1999. Anonen pelasi urallaan yhden A-poikien Itä-Länsi-ottelun yhden B-poikien Itä-Länsi-ottelun. Anonen pelasi urallaan 243 Superpesiksen runkosarjaottelua. Näissä hän löi yhdeksän kunnaria ja 75 tavallista juoksua, toi 108 juoksua ja keräsi 674 kärkilyöntiä. Anonen pelasi urallaan 55 Superpesiksen ylemmän loppusarjan ottelua. Näissä hän löi yhden kunnarin ja 13 tavallista juoksua, toi 20 juoksua ja keräsi 143 kärkilyöntiä. Anonen pelasi urallaan 18 Superpesiksen alemman loppusarjan ottelua. Näissä hän löi yhden kunnarin ja viisi tavallista juoksua, toi 12 juoksua ja keräsi 55 kärkilyöntiä. https://www.pesis.fi/wp- content/uploads/2021/01/Anonen-Tommi.xlsx == Lähteet == Luokka:Suomalaiset pesäpalloilijat Luokka:Vuonna 1971 syntyneet Luokka:Elävät henkilöt
Penderin piirikunta

Penderin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 63 060 vuonna 2019. Piirikunnan hallintokeskus on Burgaw’n kunta ja suurin asutuskeskus on Hampstead. Piirikunta on perustettu vuonna 1875. == Lähteet == == Aiheesta muualla == Luokka:Pohjois-Carolinan piirikunnat
Unkuri

Unkuri on sukunimi, joka on muun muassa seuraavilla suomalaisilla henkilöillä: *Essi Unkuri (s. 1998), näyttelijä, malli ja Miss Suomi 2021 *Lyydia Puttonen (o.s. Unkuri) (1896–1982), yrittäjä ja sivistystyön edistäjä *Matti Unkuri (1855–1927), tappaja
Oljemark

Oljemark on ruotsinkielinen sukunimi, joka on muun muassa seuraavilla henkilöillä: *Karl Oljemark (1870−1955), suomalainen seminaarinlehtori ja kansanedustaja (RKP) *Thorvald Oljemark (1900−1938), suomalainen kartanonomistaja ja kansallissosialisti
Porvoon valtiopäivien muistomitali

Porvoon valtiopäivien muistomitali on hopeinen muistomitali, jonka Venäjän keisari Aleksanteri I luovutti vuoden 1809 Porvoon valtiopäiville osallistuneille Suomen talonpoikaissäädyn valtiopäiväedustajille. Porvoon valtiopäivämitalit luovutettiin saajilleen vasta 1811, juhlallisessa luovutusseremoniassa kotiseutukuntien kirkoissa. == Mitalin historia == Vuoden 1809 valtiopäivien (eli maapäivien) päättyessä keisari Aleksanteri I jakoi Porvoossa valtiopäiville osallistuneille säätyjen edustajille erilaisia kunnianosoituksia, kuten aatelisarvoja, ritarimerkkejä, arvonimiä ja kalliita lahjoja. Kaksi vuotta valtiopäivien jälkeen, vuonna 1811, jaettiin talonpoikaissäädyn edustajille hopeinen muistomitali, jota kannettiin napin lävessä Pyhän Andreaksen ritarikunnan nauhassa, jonka oli muotoillut venäläinen mitalitaiteilija Vladimir Aleksejev. Yksi mitaleista lahjoitettiin myöhemmin Helsingin yliopiston kokoelmiin. Se on nykyisin Suomen kansallismuseon kokoelmissa rahakammiossa. == Mitalin kuvaus == Hopeinen mitali on halkaisijaltaan 39 millimetriä. Sen vaaleansininen nauha vastaa venäläisen Pyhän Andreaksen ritarikunnan kunniamerkkien nauhaa. Mitalin etusivulla on keisari Aleksanteri I:n muotokuva ja takasivulla venäjän- ja ruotsinkielisen teksti, josta ilmenee mitalin aihe.Lähde: == Katso myös == * Lähetyskunnan mitali * Venäjän keisarilliset ritarikunnat == Lähteet == == Aiheesta muualla == * Medals of the Russian Empire, Part 2 Mikhail Diakov Publication 2005. Viitattu 8.10.2022. * Pöytämitalit Smirnov V.P. - 365. (venäjänkielinen sivusto) Viitattu 8.10.2022. * Keisari Aleksanteri I:n 1809 hallitsijanvakuutus ja muistomitali Viitattu 9.10.2022 Luokka:Porvoon valtiopäivät Luokka:Mitalit Luokka:Venäjän kunniamerkit
Atascosan piirikunta

Atascosan piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 1 848 vuonna 2020. Piirikunnan hallintokeskus ja väkiluvultaan suurin kunta on Jourdantonin kaupunki. Piirikunta perustettiin vuonna 1856. == Lähteet == == Aiheesta muualla == Luokka:Texasin piirikunnat
Partsimaan hautausmaa

Partsimaan hautausmaa on pieni hautausmaa Mäntyharjulla. Se vihittiin käyttöön vuonna 1949. Hautausmaalla on vain arkkuhautapaikkoja. == Katso myös == * Partsimaan kyläkirkko == Lähteet == Luokka:Suomen hautausmaat Luokka:Mäntyharjun rakennukset ja rakennelmat
Travisin piirikunta

Travisin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 1 290 188 vuonna 2020 ja sen pinta-ala on 2 650 neliökilometriä. Piirikunnan hallintokeskus Austin on myös sen suurin kaupunki. Austin on myös Texasin pääkaupunki. == Väestö == Piirikunnan asukkaista 48,8 prosenttia on valkoisia, 31,18 prosenttia latinalaisamerikkalaisia ja 7,78 prosenttia mustia. 88,1 prosenttia asukkaista on Yhdysvaltain kansalaisia. Piirikunnan väestön keski-ikä on 34,8 vuotta. ==Kuvia piirikunnasta== Tiedosto:Austin August 2019 19 (skyline and Lady Bird Lake).jpg|Austinin kaupunki. Tiedosto:Texas State Capitol August 2019 03.jpg|Texas State Capitol. ==Lähteet== == Aiheesta muualla == *
Kanen piirikunta (Utah)

Kanen piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 7 667 vuonna 2020. Piirikunnan hallintokeskus on Kanabin kaupunki. Piirikunta perustettiin 3. maaliskuuta 1852. == Lähteet == == Aiheesta muualla == Luokka:Utahin piirikunnat
Aulis Hiekko

Aulis Johannes Hiekko, aiemmin Dahl (8. maaliskuuta 1919 Paimio – 15. elokuuta 2000 Espoo) oli insinööri ja yritysjohtaja, joka sai vuonna 1982 ensimmäisenä Suomessa energianeuvoksen arvonimen.Biografia-sampo: Aulis Hiekko Viitattu 19.9.2021. Hiekon vanhemmat olivat maanviljelijä Juho Leopold Hiekko, aiemmin Dahl, ja Eine Aurora Virtanen ja puoliso vuodesta 1947 Rauha Maija Alajoki. Hiekko tuli ylioppilaaksi 1938 ja valmistui diplomi-insinööriksi Teknillisen korkeakoulun sähköteknilliseltä osastolta 1947. Hän työskenteli jo ennen valmistumistaan suunnitteluinsinöörinä Ekonossa ja oli myös Teknillisen korkeakoulun assistentti. Imatran Voima -yhtiöön siirryttyään Hiekko toimi käyttöinsinöörinä, apulaisjohtajana ja 1961–1969 johtajana, yrityksen johtokunnan jäsen hän oli vuodesta 1970. Hiekko osallistui alansa yhteistyöhön muun muassa Suomen Sähkölaitosyhdistyksessä, Suomen Voimalaitosyhdistyksessä ja Sähköntuottajain Yhteistyövaltuuskunnassa, mutta myös Teollisuuden ja Työnantajain Keskusliitossa ja Voimalaitosten Työnantajaliitossa. Hän toimi aktiivisesti myös pohjoismaisissa, eurooppalaisissa ja maailmanlaajuisissa energia-alan yhteistyöjärjestöissä. Eläkkeelle Hiekko jäi vuonna 1983. Hän oli sotilasarvoltaan reservin insinöörikapteeni.Kuka kukin on 1978, s. 222. Viitattu 19.9.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 2000 kuolleet
Lauttalampi (Pudasjärvi)

Lauttalampi on melko pieni järvi Pudasjärvellä. Lauttalampi sijaitsee Syötteen virkistysmetsän alueella Pytkynharjun länsipäässä. Lauttalampi kuuluu Iijoen päävesistöön ja täten myös Pohjois-Pohjanmaan ELY:n ympäristövastuualueeseen. Lauttalammen rantaviivan pituus on 900 metriä ja pinta-ala on 1,97 hehtaaria. Lauttalammella sijaitsee laavu. Lauttalammella sijaitsee myös Museoviraston kartoittama noin 30×30 metriä kokoinen esihistoriallisen asuinpaikan jäännös. == Lähteet == Luokka:Pudasjärven järvet Luokka:Suomen muinaisjäännökset
Pytkynharju

Pytkynharju on Pudasjärvellä, Syötteen virkistysmetsän alueella sijaitseva noin 3 kilometriä pitkä harju. Harju on syntynyt jääkauden lopulla mannerjään sulamisrailoon, johon kertyi sulamisvesien mukana hiekkaa ja soraa. Pytkynharjun länsipäästä on löydetty myös esihistoriallinen asuinpaikka. == Lähteet == Luokka:Pudasjärvi Luokka:Suomen harjut
New Hanoverin piirikunta

New Hanoverin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli arvion mukaan 236 690 vuonna 2020. Piirikunnan hallintokeskus on Wilmingtonin kaupunki. Piirikunta on perustettu vuonna 1729. == Kuvia piirikunnasta == Kuva:Carolina Beach in New Hanover County, NC IMG 4435.JPG|Carolina Beachin rantaa. Kuva:New Hanover County Courthouse.jpg|New Hanoverin piirikunnan oikeustalo Wilmingtonissa. == Lähteet == == Aiheesta muualla == Luokka:Pohjois-Carolinan piirikunnat
Hyvä tahto

Hyvä tahto (Den goda viljan) on Ingmar Bergmanin käsikirjoittama ja Bille Augustin ohjaama ruotsalainen television draamasarja vuodelta 1991 ja siitä lyhennetty noin kolmituntinen elokuva vuodelta 1992. Se kertoo löyhästi tositapahtumiin pohjautuen Ingmar Bergmanin vanhempien tarinan ajalta ennen hänen syntymäänsä. Tarina julkaistiin myös kirjana, suomeksi vuonna 1991. Elokuvan pääosia, köyhää teologian opiskelijaa ja tämän porvarisperheessä kasvanutta puolisoa näyttelevät Samuel Fröler ja ohjaajan silloinen vaimo Pernilla August. Televisiosarja tuotettiin yhdeksän eurooppalaisen televisioyhtiön yhteistuotantona. Mukana oli myös Yleisradio, joka esitti sarjan joulukuussa 1991. Elokuvaversio sai maailmanensi-iltansa Cannesin elokuvajuhlilla keväällä 1992 ja tuotiin Suomen teattereihin saman vuoden joulukuussa. Elokuva voitti Cannesissa Kultaisen palmun, minkä lisäksi Pernilla August palkittiin parhaana naisnäyttelijänä. Ruotsissa tuotanto toi Guldbagge-palkinnot parhaasta käsikirjoituksesta ja naispääosasta. == Rooleissa == == Lähteet == Luokka:Vuoden 1991 ruotsalaiset elokuvat Luokka:Ruotsalaiset draamasarjat Luokka:Bille Augustin ohjaamat elokuvat Luokka:Kultainen palmu -palkitut elokuvat
Brunswickin piirikunta (Pohjois-Carolina)

Brunswickin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli arvion mukaan 148 760 vuonna 2020. Piirikunnan hallintokeskus on Bolivian kunta ja suurin kaupunki on Leland. Piirikunta on perustettu vuonna 1764. == Lähteet == == Aiheesta muualla == Luokka:Pohjois-Carolinan piirikunnat
Theodora (senaattori)

Theodora (myös Theodora vanhempi tai Theodora I)Theodora of Rome (c. 875–c. 925) Women in World History: A Biographical Encyclopedia, Encyclopedia.com. Viitattu 19.9.2021. oli Kirkkovaltiossa elänyt ylhäisönainen, jolla oli suuri vaikutusvalta paavinistuimeen ”pornokratiaksi” kutsuttuna aikana 900-luvun alussa. Theodora sai naispuolista senaattoria tarkoittavan arvonimen senatrix.Sergius III A Dictionary of Popes, Oxford Reference. Viitattu 19.9.2021. Theodora lienee syntynyt Roomassa vuoden 875 aikoihin, todennäköisesti aatelissukuun. Hänen puolisonsa oli senaattori ja myöhempi Tusculumin kreivi Theophylactes, eräs Rooman vaikutusvaltaisimmista virkamiehistä.Nordisk familjebok (1919), s. 867 Runeberg.org. Viitattu 19.9.2021. Theophylactes oli vuonna 904 paaviksi tulleen Sergius III:n tärkeimpiä liittolaisia Roomassa, ja toimi sekä pyhän istuimen raha-asioiden hoitajana että sotilaallisena komentajana. Theodora oli mahdollisesti aviomiestäänkin vaikutusvaltaisempi ja häntä on väitetty jopa Kirkkovaltion todelliseksi vallankäyttäjäksi, sillä Sergius oli riippuvainen pariskunnan tuesta. Myöhemmältä ajalta olevien tietojen mukaan Theodoran ja Theophylactesin tytär Marozia olisi ollut 15-vuotiaasta alkaen Sergiuksen rakastajatar, ja myöhempi paavi Johannes XI puolestaan Marozian ja Sergiuksen yhteinen lapsi. Theodoran ja Theophylactesin toinen tytär Theodora nuorempi puolestaan oli väitetysti paavi Johannes XIII:n äiti. Sergius III kuoli vuonna 911. Kolme vuotta myöhemmin Theodora ja Theophylactes varmistivat Johannes X:n valinnan uudeksi paaviksi. Johannes X:n on väitetty olleen Theodoran rakastaja ja päässeen valtaan lähinnä tämän suhteen ansiosta, mutta tietoa pidetään nykyään epäluotettavana. Marozia järjesti myöhemmin Johannes X:n syrjäytetyksi. Theodora kuoli vuoden 916 jälkeen, mahdollisesti vuoden 925 aikoihin. ==Lähteet== ==Aiheesta muualla== *Teodòra di Roma Treccani Luokka:Italialaiset henkilöt Luokka:Rakastajattaret Luokka:800-luvulla syntyneet Luokka:900-luvulla kuolleet
Lichess

Lichess eli lichess.org, LIChess tai LiChess (lausutaan li-tšes) on avoimen lähdekoodin onlineshakkisivusto. Nimi Lichess tulee englannin kielen sanoista ’live’/’light’ (”kevyt”)/’libre’ (”vapaa”) ja ’chess’ (”shakki”). Ranskalainen ohjelmoija Thibault Duplessis perusti Lichessin vuonna 2010. Sivustoa voi käyttää monilla eri kielillä. Se on kokonaan vapaaehtoisten lahjoituksin kustannettu. == Suosio == Vuonna 2020 Lichess oli Alexan rankingissa maailman shakkisivustoista Chess.comin jälkeen toiseksi suosituin ja kaikista maailman internetsivustoista 1 150:nneksi suosituin. Vuonna 2020 Lichessin aktiivisena olevien pelaajien määrä vaihteli noin 20 000 pelaajasta noin 110 000 pelaajaan. Vuonna 2021 Lichessissä pelattiin päivittäin yli viisi miljoonaa peliä. Koronaviruspandemian aikana sivuston suosion kasvu on moninkertaistunut. == Ominaisuuksia == Sivuston lähdekoodi on kirjoitettu pääasiassa Scala-ohjelmointikielellä. Sivusto käyttää Glicko-2-vahvuuslukujärjestelmää, ja aloitusvahvuusluku on 1500. Lichessin eri aikakontrollit, joissa pelaajalle lasketaan erillinen vahvuusluku, ovat ultrabullet eli alle 30 sekunnin pelit; bullet eli alle 3 minuutin pelit; blitz eli alle 8 minuutin pelit; nopea eli alle 25 minuutin pelit ja klassinen eli yli 25 minuutin pelit. Sivustolla voi pelata myös onlinekirjeshakkia. Sivustolla voi pelata tavanomaisen shakin lisäksi kahdeksaa shakkivarianttia: Crazyhouse, Chess960, King of the Hill, Three-check, Antichess, Atomic, Horde ja Racing Kings. Lichess järjestää joka päivä kaikille avoimia turnauksia kaikissa aikakontrolleissa ja kaikissa varianteissa. Lichessissä on Stockfishin uusin versio, jolla voi analysoida pelejä ja itse luotuja tilanteita. Lichessissä voi myös ratkoa Lichessissä pelattujen pelien tilanteista otettuja taktiikkatehtäviä. Lichessin sosiaalisiin ominaisuuksiin kuuluu foorumit, blogit, ja keskusteleminen yksityisesti muiden pelaajien/käyttäjien kanssa. == Kuvia == Tiedosto:Lichess Logo.svg|Lichessin logo ennen vuotta 2019. Tiedosto:Lichess.org bullet game.png|Bullet-peli käynnissä Tiedosto:Lichess analysis board.png|Stockfish-analyysi Tiedosto:Lichess puzzles correct theme.png|Taktiikkatehtävä Tiedosto:Lichess example profile.png|Esimerkki Lichess-käyttäjän profiilista ==Katso myös== *Chess.com == Lähteet == Luokka:Shakkisivustot
Tylochromis microdon

Tylochromis microdon on kirjoahventen (Cichlidae) heimoon kuuluva erittäin uhanalainen kalalaji. == Koko ja ulkonäkö == Tylochromis microdon voi kasvaa korkeintaan 15,2 senttimetrin mittaiseksi. Lajilla on selkäevässään 14–15 piikkiruotoa ja 12–15 nivelruotoa, peräevässään seitsemän nivelruotoa. == Levinneisyys ja elinympäristö == Tylochromis microdonia tavataan endeemisenä eli kotoperäisenä Kongon demokraattisesta tasavallasta. Varmoja havaintoja lajista on tehty ainoastaan Tumba-järvestä, mutta myös Mai-Ndombe-järvestä on muutamia kyseenalaisia havaintoja. Ravinnokseen laji käyttää pääasiassa vesikasveja ja selkärangattomia. == Uhanalaisuus == Kansainvälinen luonnonsuojeluliitto IUCN on luokitellut Tylochromis microdonin vuonna 2010 erittäin uhanalaiseksi lajiksi. Syynä tähän on lajin suppea levinneisyys sekä kannan koko. Lajin uhkia ovat muun muassa kaivosteollisuus sekä kalastus. == Lähteet == Luokka:Kirjoahvenet Luokka:Uhanalaiset kalat
Köpenick

Köpenick on Saksan pääkaupungin Berliinin kaupunginosa (Ortsteil) kaupungin kaakkoisosassa. Se oli alun perin ollut itsenäinen kaupunki, mutta Berliinin kasvaessa se liitettiin siihen vuonna 1920. Köpenickin asukasluku on 67 148 (31.12.2020), sen pinta-ala on 34,92 km² ja väestöntiheys 1 923 asukasta/km². == Maantiede == Köpenick sijaitsee Berliinin kaupungin kaakkoisosassa. Alueella sijaitsee lukuisia metsiä ja järviä, esimerkiksi Berliinin suurin järvi Müggelsee. Siellä sijaitsevat myös Berliinin korkeimmat luonnolliset kohdat, 115 metrin korkeuteen yltävät Müggelbergen kukkulat. Köpenickin historiallinen keskusta sijaitsee Dahme- ja Spree-jokien risteyksessä. Dahme- joen kanaaliverkoston kautta Köpenickistä on yhteys myös Oder-joelle ja edelleen Itämerelle. Köpenick koostuu seuraavista kaupunginosista: vanhakaupunki (Altstadt), Kietzer Vorstadt, Dammvorstadt, Pohjois-Köpenick (Köpenick-Nord), Amtsfeld, Kämmereiheide, Salvador-Allende-Viertel, Köllnische Vorstadt, Spindlersfeld, Wendenschloß sekä Kietzer Feld. == Historia == Ensimmäinen kirjallinen merkintä Köpenickistä on vuodelta 1210. Kaupungin nimi kirjoitettiin ensin muodossa Copanic ja myöhemmin Cöpenick - nykyistä kirjoitusasua "Köpenick" on käytetty vasta vuodesta 1931 alkaen. 1200-luvulla se toimi herttua Jacza von Köpenickin asuinpaikkana ja kaupungin uskotaan olleen vendien asuttama. Myöhemmin se siirtyi Pommerin hallintaan. Köpenick sai kaupunkioikeudet jo vuonna 1232, ja näin ollen se on vanhempi kuin esimerkiksi Berliinin kaupunki ja toiset varhaiset alueella sijainneet kaupungit, Spandau ja Cölln. Vuosina 1677–1681 Brandenburgin silloinen kruununprinssi ja tuleva Preussin kuningas Fredrik I rakennutti vanhan metsästysmajansa paikalle Köpenickin linnan Dahme-joen rannalle. Linna on edelleen olemassa ja nykyään siellä sijaitsee Berliinin taideteollisuusmuseo Kunstgewerbemuseumin sivutoimipiste, jossa esitellään renessanssin, barokin ja rokokooajan koriste-esineitä ja huonekaluja. Toisen maailmansodan jälkeen Köpenick jäi Neuvostoliiton miehitysvyöhykkeelle ja siten vuosina 1949–1990 Itä-Saksaan. Vuonna 2001 Köpenick ja Teltow muodostivat uuden Teltow- Köpenickin hallintoalueen. == Liikenneyhteydet == Köpenickissä sijaitsevat Berliinin S-Bahnin asemat Köpenick, Wuhlheide, Hirschgarten sekä Spindlersfeld. Lisäksi siellä liikennöivät raitiovaunut. Luokka:Berliinin kaupunginosat
Savonlinna Opera Games

Savonlinna Opera Games (järjestävän seuran käyttämä kirjoitusasu Savonlinna OperaGames) on kansallinen, kolmipäiväinen esteratsastuskilpailu, joka järjestetään vuosittain heinäkuun alussa Savonlinnassa. Kilpailu on järjestetty vuodesta 1993 alkaen. Sen järjestää ratsastusseura Savonlinnan Ratsastajat Vuohimäen ratsastuskeskuksen alueella. Vuosittain tapahtumaan osallistuu noin 150 ratsastajaa ja 200 hevosta. Nimikkokilpailuluokka Opera Games on estekorkeudeltaan 140 senttimetriä. == Opera Games -voittajat == Vuosi Ratsastaja Hevonen 1993 Kimmo Kinnunen Rhythmical 1994 Christopher Wegelius Irish Dream 1995 Kimmo Kinnunen Trajanus 1996 Juhani Eho Moon Jumper 1997 Sanna Salonen (nyk. Backlund) Gandie 1998 Sanna Salonen Ikaros 1999 Majlen Fazer Biosfera 2000 Sanna Salonen Gandie 2001 Mikael Forstén Barquero 2002 Mikael Forstén Kansas 2003 Anu Leväaho Leander 2004 Sari Lundén Levad 2005 Sanna Backlund Medee 2006 Peik Andersin Stan 2007 Raimo Aaltonen Polyfino 2008 Sanna Backlund Lilli Marlen 2009 Sanna Backlund Marko Itos 2010 Sandra Burmeister Cosiga 2011 Marina Ehrnrooth Rex 2012 Peik Andersin Meadow Lily 2013 Rosa Ruutsalo Whisper 2014 Mikael Forstén Nandele 2015 Hanna Tardiveau Wetrichta 2016 Susanna Granroth Baccara 2017 Susanna Granroth Baccara 2018 Susanna Granroth Baccara 2019 Maija Yli-Huhtala Birchcape's Wonderland 2020 Jenna Yrjövuori Graal 2021 Petra Heikkinen Hurby ==Lähteet== Luokka:Ratsastuskilpailut Luokka:Suomen ratsastus Luokka:Savonlinnan urheilutapahtumat
Voidfallen

Voidfallen on vuonna 2019 perustettu melodista death metallia soittava yhtye. == Jäsenet == * Lauri Honkola - laulu * Henri Vuorenmaa - kitara * Tommi Kangaskortet - kitara * Lauri Myllylä - basso * Mika Lumijärvi - rummut == Entiset jäsenet == * Aleksi Tossavainen - kitara (2019-2022) == Diskografia == ==== Studioalbumit ==== * The Atlas of Spiritual Apocalypse (2021) * The Rituals of Resilience (2025) ==== EP ==== * The Sinners, the Plague and the Voidfallen (2019) == Lähteet == == Aiheesta muualla == * * Luokka:Suomalaiset melodisen death metalin yhtyeet
Konsta Saarilehto

Konsta Saarilehto (s. 30. elokuuta 2002 Helsinki) on suomalainen pesäpalloilija. https://www.pesis.fi/wp-content/uploads/2021/02/Saarilehto- Konsta.xlsx Saarilehto edustaa Superpesiksessä pelaavaa Joensuun Mailaa. Hän pelaa ulkokentällä polttolinjassa. https://elmotv.com/yksi-suurista-konttaa- mutta-kukaan-ei-ota-sita-vapaaehtoisesti-vastustajakseen/ Saarilehto on pelannut urallaan 15 Superpesiksen runkosarjaottelua. Näissä hän on lyönyt yhden kunnarin, tuonut kolme juoksua ja kerännyt 14 kärkilyöntiä. Saarilehto on pelannut urallaan neljä Superpesiksen ylempää pudotuspeliottelua. Näissä hän on lyönyt yhden tavallisen juoksun, tuonut kaksi juoksua ja kerännyt seitsemän kärkilyöntiä. http://www.pesiksenmaailma.fi/index.php/pelaajakortit?pelaajaid=9881&view;=pelaajakortti Lisäksi Saarilehto on pelannut urallaan 11 Ykköspesiksen runkosarjaottelua Puijon Pesiksen joukkueessa. http://www.pesiksenmaailma.fi/index.php/pelaajakortit?pelaajaid=11635&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Imatrankosken koulu

Imatrankosken koulu oli Imatralla sijainnut perusopetuksen vuosiluokkien 1–6 koulu, jonka toiminta päättyi kevätlukukauden 2021 loppuessa. Koululla oli kaksi yksikköä, Imatrankoski sekä Meltola. Alun perin Imatrankosken koululla viitattiin kuitenkin vain Imatrankosken yksikköön. Imatrankosken koulu kuului hallinnollisesti Kosken koulukeskukseen. ==Lähteet== Luokka:Imatran oppilaitokset Luokka:Entiset suomalaiset oppilaitokset
Juha Antikainen

Juha Antikainen (s. 8. huhtikuuta 1979 Anjalankoski) on suomalainen pesäpallon pelinjohtaja. Antikainen toimi kaudet 2013-2015 naisten Superpesiksessä Mansen Räpsän ja kauden 2016 Manse PP:n pelinjohtajana. https://drive.google.com/file/d/1GR8z1aXD2bSSPAJ9q82Gx9YVOlUg3zCX/preview Kesken kauden 2021 Antikainen tuli Manse PP:n naisten pelinjohtajaksi Markus Wirzeniuksen tilalle loppukauden ajaksi. https://www.mansepp.fi/upi- antikainen-johtaa-naisia-loppukauden-wirzenius-miesten-valmennustiimiin/ Kauden päätteksi Manse PP saavutti Antikaisen alaisuudessa SM-pronssia. https://yle.fi/uutiset/3-12106104 Antikainen on myös toiminut asiantuntijana Ruudun pesäpallolähetyksissä.https://www.superpesis.fi/uutiset/yli-40-superpesiksen- paalahetysta-ruudussa-ita-lanteen-mennessa-uutuutena-supermaanantai-kentalta- ja-studiosta/ == Lähteet == Luokka:Pesäpallon pelinjohtajat Luokka:Vuonna 1979 syntyneet Luokka:Elävät henkilöt
Jacques Amyot

Jacques Amyot (ransk: [amjo]; 30. lokakuuta 1513 – 6. heinäkuuta 1593) oli ranskalainen renessanssiaikainen piispa, antiikintutkija ja kääntäjä. Amyot opiskeli Pariisin yliopistossa ja Bourgesissa ja valmistui latinan ja kreikan professoriksi. Valmistumisen jälkeen hän matkusti Vatikaaniin tutkimaan Plutarkhoksen tekstejä ja samalla matkalla hän osallistui myös Trenton kirkolliskokouseen. Palattuaan Ranskaan hänet nimitettiin Henrik II:n poikien opettajaksi. Näistä pojista Henrik III myönsi hänelle Pyhän Hengen ritarikunnan jäsenyyden. Paavi Pius V nimitti hänet Auxerren piispaksi, jossa hän jatkoi piispan töidensä ohella käännösten tekemisiä. Hän kiinnitti erityisesti huomiota Plutarkhoksen tekstien kääntämiseen ja muut kirjoittajat olivat hänelle toissijaisia. Amyotin käännösten kieli ja tyyli tekivät hänestä suositun ja vaikutusvaltaisen. Montaigne ylisti hänen kielenkäyttöä ja Shakespeare käytti hänen töitään lähteenä roomalaisnäytelmiinsä (Antonius ja Kleopatra, Coriolanus ja Julius Ceasar). ==Lähteet== ==Aiheesta muualla== Luokka:Antiikintutkijat Luokka:Ranskalaiset kääntäjät Luokka:Ranskalaiset piispat Luokka:Vuonna 1513 syntyneet Luokka:Vuonna 1593 kuolleet
Leonie Rysanek

Leopoldine "Leonie" Rysanek (14. marraskuuta 1926 – 7. maaliskuuta 1998) oli itävaltalainen oopperalaulaja, äänialaltaan dramaattinen sopraano.Leonie Rysanek, Operatic Soprano, Dies at 71 The New York TimesLeonie Rysanek Naxos Rysanek oli yksi tšekkiläisen isän ja itävaltalaisen äidin kuudesta lapsesta. Hän joutui toisen maailmansodan aikana työskentelemään sotatarvikkeita valmistaneessa tehtaassa, mutta hänen haaveenaan oli ura näyttelijänä. Hänen vanhin veljensä kannusti hänet ottamaan laulamisen vakavasti. Rysanek pääsikin Wienin kaupungin musiikki- ja taideyliopistoon 16-vuotiaana. Häntä opettivat Alfred Jerger ja sitten Rudolf Großmann. Großmannista tuli Rysanekin ensimmäinen aviomies, mutta liitto päättyi eroon. Myöhemmin hän oli lähes 30 vuoden ajan kuolemaansa saakka naimisissa journalisti Ernst-Ludwig Gausmannin kanssa. Rysanek debytoi ammattilaisena Innsbruckissa vuonna 1949 Agathen roolissa Carl Maria von Weberin oopperassa Taika-ampuja. Vuosina 1950–1952 hän lauloi Saarbrückenin oopperassa ja vuosina 1952–1954 Baijerin valtionoopperassa. Vuonna 1954 Rysanek teki ensimmäiset esiintymisensä Wienin valtionoopperassa (Senta, Lentävä hollantilainen) ja La Scalassa (Chrysothemis, Elektra). Hän esiintyi Euroopassa tekemänsä uran aikana myös muun muassa Covent Gardenissa ja Salzburgin musiikkijuhlilla. Wieland Wagner kutsui Rysanekin vuonna 1951 Bayreuthin musiikkijuhlien jälleenavaamisen yhteydessä tulkitsemaan Sieglinden roolin oopperassa Valkyyria. Sopraano palasi sinne moneen otteeseen myöhemmänkin uransa aikana Richard Wagnerin oopperoiden eri rooleissa. Ensimmäisen esiintymisensä Yhdysvalloissa Rysanek teki Sentan roolissa San Franciscon oopperassa 1956. 5. helmikuuta 1959 hän aloitti uransa Metropolitan-oopperassa korvaamalla Erich Leinsdorfin johtamassa esityksessä Maria Callasin Lady Macbethina (Macbeth). Tämän jälkeen hän jatkoikin esiintymistä enimmäkseen New Yorkissa ja Wienissä, vaikka teki myös vierailevia esiintymisiä muualla. Wienin valtionoopperassa Rysanek teki urallaan 532 esiintymistä ja Metropolitan-oopperassa 37 vuoden aikana 299 esiintymistä 24:ssä eri roolissa. Yksi hänen suurimmista menestyksistään oli Keisarinnan rooli Nainen vailla varjoa -oopperassa ensin Wienin valtionoopperassa 1977 ja sitten myös Metropolitan-oopperassa. Wienin- esityksestä Karl Böhmin johdolla nauhoitettu piraattilevytys levisi, kunnes Deutsche Grammophon teki kaupallisen julkaisun vuonna 1985. Rysanek siirtyi 1980–1990-luvuilla asteittain kohti mezzosopraanorooleja. Hän kiitti uransa pituudesta rauhallista esiintymistahtiaan, johon kuului korkeintaan noin 45 esiintymistä vuosittain. Rysanek teki viimeiset esiintymisensä Metropolitan- oopperassa loppuvuodesta 1995 ja alkuvuodesta 1996 Patarouvan uudessa tuotannossa. Hän sai näihin aikoihin diagnoosin luusyövästä. Rysanek teki kaikkein viimeiseksi jääneen esiintymisensä vuonna 1996 Klytaemnestran roolissa (Elektra) Salzburgin musiikkijuhlilla. Rysanekin sisko Lotte Rysanek oli myös sopraano. == Lähteet == Luokka:Itävaltalaiset oopperalaulajat Luokka:Sopraanot Luokka:Vuonna 1926 syntyneet Luokka:Vuonna 1998 kuolleet
Faustin Soulouque

Faustin-Élie Soulouque, tai Faustin I, oli Haitin toisen keisarikunnan keisari, joka hallitsi vuosina 1849–1859. Ennen keisariuttaan hän toimi myös Haitin presidenttinä vuosina 1847–1849. == Tausta == Soulouque syntyi orjaksi Ranskan hallitsemalla Saint-Dominguen saarella vuonna 1782. Hänen äitinsä oli orja Marie-Catherine Soulouque, joka puolestaan oli vuonna 1744 syntynyt mandinkataustainen kreoli. Vuonna 1803 hän osallistui orjien vallankumoukseen, mikä johti Haitin vapautumiseen. Tämän jälkeen Soulouque jäi armeijan palvelukseen. Hänet pyrittiin nostamaan presidentiksi aluksi siksi, että hänen katsottiin olevan helposti johdateltavissa.. Syitä tähän kuvitelmaan olivat se, että Soulouque oli lukutaidoton ja luonteeltaan leppoisa. == Valtaannousu ja maastapako == Soulouque nousi Haitin presidentiksi 1. maaliskuuta 1847. Tuon jälkeen hän alkoi kerätä ympärilleen lojaaleja kannattajia, joita hän kutsui "jengikseen". Näiden turvin Soulouque hankkiutui eroon entisistä tukijoistaan, jotka olivat nostaneet tämän presidentiksi. Tämän jälkeen Soulouque murhautti kaikki, joiden epäili juonittelevan itseään vastaan.. Elokuussa 1849 Faustin julistautui Haitin keisariksi ja otti nimekseen Faustin I. Sama vuonna hän myös perusti ns. mustan aatelin Haitille.. Haitin vapaamuurareiden suurloosi lahjoitti Faustinille seremoniallisen miekan vuonna 1950. Faustin I:n epäonnistunut yritys valloittaa Dominikaaninen tasavalta johti siihen, että kenraali Fabre Geffrardin johtama salaliitto pakotti keisarin luopumaan kruunusta. Faustin pakeni perheineen maasta vallankaappauksen jälkeen tammikuussa 1859, ja suuntasivat Kingstoniin. Joidenkin lähteiden mukaan Faustin olisi kuollut Jamaikalla, mutta esimerkiksi haitilaisen historijoitsijan, Jacques Nicolas Légerin, mukaan on todennäköisempää, että Faustin ehti palata Haitille jossain vaiheessa ennen kuolemaansa. == Perhe ja perimys == Soulouque oli naimissa Adélina Lévêquen kanssa, josta tuli Soulouquen kruunajaisten yhteydessä Haitin keisarinna. Liitosta syntyi yksi tytär: Célita. Vuonna 1850 Faustin adoptoi virallisesti Adélinan aiemmasta liitosta syntyneen tyttären Oliven. Perhe harjoitti avoimesti sekaisin sekä roomalaiskatolilaisuutta sekä voodoota. Keisarina Faustin päätti, että keisari saattoi adoptoida veljiensä miespuoleisia jälkeläisiä, tai näiden miespuoleisia jälkeläisiä, turvatakseen kruununperimyksen. Tämän jälkeen hän teki veljenpojastaan Mainville-Joseph Soulouquesta kruununperijänsä. == Galleria == Tiedosto:Emperor Faustin I Haïti.png|Faustin I Haitin keisarina Tiedosto:Sacre de l'empereur Faustin Soulouque.jpg|Faustin I:n kruunajaiset Tiedosto:Adelina Empress.jpg|Keisarinna Adélina == Lähteet == Luokka:Vuonna 1782 syntyneet Luokka:Vuonna 1867 kuolleet Luokka:Haitin keisarit Luokka:Haitin presidentit Luokka:Orjat
Olav Sletto

Olav Sletto (1886 Hol, Norja – 1963 Geilo, Norja) oli norjalainen kirjailija ja kansanopistonjohtaja. Sletton 42 teoksesta osa on romaanisarjoja, kuten Røgnaldin suvusta kertova viisiosainen sarja. Siinä on satiiria, mutta se on myös aateromaani. Toisen maailmansodan jälkeen hänet erotettiin kirjailijaliitosta miehityksen aikaisten toimiensa vuoksi.Olav Sletto, Norsk biografisk leksikon, viitattu 19.9.2021 Sletton tytär oli näyttelijä Eva Sletto. ==Lähteet== Luokka:Norjalaiset kirjailijat Luokka:Vuonna 1886 syntyneet Luokka:Vuonna 1963 kuolleet
Antoni Słonimski

Antoni Słonimski (1895 Varsova, Puola – 1976 Varsova, Puola) oli puolalainen kirjailija ja kriitikko. Hän työskenteli 1946–1948 Unescon kirjallisen osaston päällikkönä. Hän kirjoitti romantiikan perinteitä noudattaen yhteiskunnallisia runoja, näytelmiä ja satiirista ja yhteiskuntakriittistä proosaa. Hän oli naimisissa puolalaisen kuvataiteilijan Janina Konarskan kanssa vuodesta 1934 lähtien. ==Suomennettu tuotanto== * Picador, suomennoskatkelma antologiassa: Kadonnutta kahvilaa etsimässä, toimittaneet Eero Balk ja Tapani Kärkkäinen. Helsinki: Otava 2000 ISBN 9511159720 ==Lähteet== ==Aiheesta muualla== Luokka:Puolalaiset kirjailijat Luokka:Vuonna 1895 syntyneet Luokka:Vuonna 1976 kuolleet
Chang Chen

Chang Chen (; s. 14. lokakuuta 1976 Taipei) on taiwanilainen näyttelijä. Hänet tunnetaan rooleistaan elokuvissa Kirkkaampi kesäpäivä (1991), Happy Together (1997), Hiipivä tiikeri, piilotettu lohikäärme (2000), 2046 (2004), Red Cliff (2008), The Grandmaster (2013) ja Dyyni (2021). Hänen isänsä Chang Kuo-chu sekä veljensä Hans Chang ovat myös näyttelijöitä. == Lähteet == == Aiheesta muualla == * Luokka:Taiwanilaiset näyttelijät Luokka:Taiwanilaiset laulajat Luokka:Vuonna 1976 syntyneet Luokka:Elävät henkilöt
Słonimski

Słonimski, Slonimski ja Slonimsky on seuraavien henkilöiden sukunimi: * Antoni Słonimski (1895–1976), puolalainen kirjailija * Janina Konarska-Słonimska (1900–1975), puolalainen taiteilija * Mihail Slonimski, 1920-luvulla Serapion- veljiin kuulunut venäläinen kirjailija * Nicolas Slonimsky (1894–1995), Yhdysvalloissa vaikuttanut venäläissyntyinen säveltäjä, musiikkitieteilijä ja kapellimestari * Piotr Slonimski, puolalaissyntyinen ranskalainen luonnontieteilijä, Ranskan tiedeakatemian jäsen * Sergei Slonimski (1932–2020), venäläinen säveltäjä
Siniutaka

Siniutaka (Copadichromis azureus) on kirjoahventen (Cichlidae) heimoon kuuluva kalalaji. Laji elää luonnonvaraisena Njassajärvellä ja sitä pidetään myös akvaariossa. == Koko ja ulkonäkö == Siniutaka voi kasvaa korkeintaan 14,6 senttimetrin mittaiseksi. Lajilla on selkäevässään 15–18 piikkiruotoa ja 10–12 nivelruotoa, peräevässään kolme piikkiruotoa ja 8–9 nivelruotoa. Siniutaka on väritykseltään sininen mustilla juovamaisilla täplillä. == Levinneisyys ja elinympäristö == Siniutakaa tavataan endeemisenä eli kotoperäisenä Njassajärveltä Malawista. Laji elää noin 19–25 metrin syvyydessä hiekka- ja kalliopohjaisilla alueilla. Kansainvälinen luonnonsuojeluliitto IUCN on luokitellut siniutakan vuonna 2018 silmälläpidettäväksi lajiksi. Lajin suurimpana uhkana voidaan pitää kalastusta, mutta se jää verkkoihin kiinni harvemmin kuin useimmat muut sukunsa lajit. == Lähteet == Luokka:Kirjoahvenet Luokka:Akvaariokalat
Fiia

Fiia on Suomessa käytetty naisen etunimi. Sen rinnakkaismuotona esiintyy nimiasu Fia. Fiia ja Fia ovat lyhentymiä useista fia-, fiia-, fina- ja fiina- loppuisista nimistä. Ne voivat pohjautua esimerkiksi Adolfiinaan, Serafiinaan tai Sofiaan. Digi- ja väestötietoviraston mukaan Suomessa on syyskuuhun 2021 mennessä tilastoitu noin 650 Fiia-nimistä ja noin 270–280 Fia-nimistä naista. Eniten Fiioja ja Fioja on syntynyt 2010-luvulla. ==Nimipäivä== Fiia- ja Fia- nimet eivät esiinny virallisessa almanakassa, mutta Fiia-nimi on päässyt mukaan Helsingin yliopiston almanakkatoimiston julkaisemiin koirien, kissojen ja hevosten nimipäiväluetteloihin. Niissä Fiian nimipäivä on 15. toukokuuta. ==Lähteet== ==Aiheesta muualla== * Etunimien taivutus: Fiia ja Fia (Kotimaisten kielten keskuksen verkkojulkaisu) Luokka:Etunimet